ให้อาหารหมาแล้วโดนฟันหมาที่นิ้ว รู้สึกว่าโดนเชี้ยวแต่ไม่มีรอยแผลใดๆเลย ควรไปฉีดยาไหมครับ โดนมาสามวันแล้ว
สวัสดีค่ะ หากผิวหนังบริเวณที่โดนฟันของสุนัข ไม่มีบาดแผลที่มีเลือดออก ไม่มีผิวหนังถลอก ไม่มีรอยช้ำหรือจ้ำเลือดใดๆ ก็จะไม่ติดเชื้อพิษสุนัขบ้า และไม่จำเป็นต้องไปฉีดวัคซีนป้องกันพิษสุนัขบ้าค่ะแต่หากเกิดบาดแผลที่มีเลือดออก หรือมีผิวหนังถลอก หรือมีรอยช้ำหรือจ้ำเลือดเกิดขึ้น ก็อาจเสี่ยงต่อการติดเชื้อพิษสุนัขบ้าได้ ในกรณีนี้ หากไม่ใช่สุนัขที่เลี้ยงเอง แนะนำควรไปฉีดวัคซีนป้องกันพิษสุนัขบ้าค่ะ โดยแม้จะผ่านมา 3 วันแล้ว ก็ยังสามารถไปฉีดป้องกันได้อยู่ค่ะแต่หากเป็นสุนัขที่เลี้ยงเอง อาจเฝ้าสังเกตอาการไปก่อนก็ได้ หากผ่านมา 3 วันแล้ว สุนัขไม่มีอาการผิดปกติ ก็แสดงว่าสุนัขไม่น่าเป็นโรคพิษสุนัขบ้า ก็ให้สังเกตอาการต่อไปอีก หากสุนัขไม่ตายภายใน 14 วัน แสดงว่าสุนัขก็ไม่ได้เป็นโรคพิษสุนัขบ้าแต่อย่างใด และไม่จำเป็นต้องไปฉีดวัคซีนค่ะ